56. ΑΠΟΦΑΣΗ ΠΡΩΘΥΠΟΥΡΓΟΥ Αριθ. Υ. 845 της 4/4 Οκτ. 1989 (ΦΕΚ Β΄ 743) Σύνθεση της Κεντρικής Νομοπαρασκευαστικής Επιτροπής (ΚΕΝΕ). Έχοντας υπόψη: 1.Το άρθρ. 13 παρ. 4 του νόμ. 1558/1985 «Κυβέρνηση και Κυβερνητικά Όργανα» (Α΄ 137). 2.Την Α.5257/26.4.1982 απόφαση του Υπουργού Προεδρίας Κυβερνήσεως «Αναμόρφωση Συλλογικών Οργάνων Γνωμοδοτικής και Αποφασιστικής αρμοδιότητας του Υπουργείου Προεδρίας Κυβερνήσεως» (Β΄ 211), αποφασίζουμε: Άρθρο μόνο.- Μέλη της Κεντρικής Νομοπαρασκευαστικής Επιτροπής, τακτικά και αναπληρωματικά δύνανται να ορίζονται δικαστικοί λειτουργοί, Καθηγητές νομικών μαθημάτων Ανωτάτων Εκπαιδευτικών Ιδρυμάτων, νομικοί σύμβουλοι, ή πάρεδροι της Διοικήσεως και δικηγόροι. «Ως δικαστικοί λειτουργοί νοούνται και οι επίτιμοι και ως καθηγητές νομικών μαθημάτων Ανωτάτων Εκπαιδευτικών Ιδρυμάτων νοούνται και οι επίτιμοι ή ομότιμοι. Τα αναπληρωματικά μέλη δύναται να είναι ολιγότερα των τακτικών και αναπληρώνουν όλα τα τακτικά ανεξαρτήτως ιδιότητας». Το μέσα στα «» άνω εδάφιο προστέθηκε από την παρ. 1 άρθρ. 1 της Υ. 978/25-29 Ιαν. 1990 (ΦΕΚ Β΄ 47) απόφ. Πρωθυπουργού, κατωτ. αριθ. 58. Εάν ελλείπει ή καθυστερεί πρόταση ή γνώμη, η οποία απαιτείται κατά νόμον για τον ορισμό μελών, η Επιτροπή συγκροτείται και λειτουργεί, χωρίς τα μέλη αυτά. «Εάν δεν υποβληθεί η ανωτέρω πρόταση ή γνώμη μέσα σε 15 ημέρες από την περιέλευση στο αρμόδιο όργανο του εγγράφου με το οποίο ζητείται η πρόταση ή γνώμη, ο Πρωθυπουργός προβαίνει στο διορισμό μελών ή εισηγητών και χωρίς την πρόταση ή την γνώμη αυτή». Το μέσα στα «» άνω εδάφιο προστέθηκε από την παρ. 2. άρθρ. 1 της Υ. 978/25-29 Ιαν. 1990 (ΦΕΚ Β΄ 47) απόφαση Πρωθυπουργού κατωτ. αριθ. 58. 